stanford-oval/wikipedia huggingface dataset:
Reinhold William Mallén

Reinhold William Mallén (3. helmikuuta 1833 Mikkelin pitäjä – 28. maaliskuuta 1899 Viipuri) oli Venäjän keisarillisessa armeijassa palvellut suomalainen kenraalimajuri.
Mallénin vanhemmat olivat Sairilan kartanon omistaja Karl Johan Mallén ja Klara Reinholdina Telén ja puoliso vuodesta 1868 Olga Hasse. Mallén tuli oppilaaksi Haminan kadettikouluun 1846 ja määrättiin sieltä 1853 valmistuttuaan vänrikkinä palvelukseen H.K.K. Suuriruhtinas Aleksandr Aleksandrovitšin karabinieerirykmenttiin. Hän osallistui rykmentissään Krimin sotaan 1853–1856, yleten sodan aikana ensin aliluutnantiksi 1854 ja sitten luutnantiksi 1856. Sodan jälkeen Mallén oli komennettuna koulutusupseeriksi Mallijalkaväkirykmenttiin Pietariin 1857. Hänet ylennettiin alikapteeniksi 1863 ja hän osallistui tammikuun kansannousun kukistamiseen 1863. Seuraavana vuonna Mallén siirrettiin Henkivartioväen jääkärirykmenttiin. Alikapteeniksi hänet ylennettiin 1868 ja kapteeniksi 1874. Hänet määrättiin Henkivartioväen jääkärirykmentin reservipataljoonan komentajaksi 1877, ylennettiin everstiksi 1877 ja vakinaistettiin pataljoonan komentajaksi 1879. Seuraavana vuonna hänet siirrettiin 8. Viipurin tarkk’ampujapataljoonan komentajaksi, missä tehtävässä hän toimi elokuuhun 1887, jolloin hän sai eron sotapalveluksesta kenraalimajurina.
Reinhold Wilhelm Stierwald

Reinhold Vilhelm Stierwald (23. helmikuuta 1760 Laihia – 21. joulukuuta 1815 Turku) oli suomalainen senaattori, lääninsihteeri ja valtiopäivämies.
Stierwaldin vanhemmat olivat Ruotsista kotoisin ollut Vaasan läänissä komissiomaanmittarina toiminut Karl Fredrik Stierwald (k. 1784) ja Maria Elisabet Backman. Hän kävi Vaasan triviaalikoulua ja pääsi ylioppilaaksi Turussa 1776. Stierwald valmistui Turun akatemiasta filosofian kandidaatiksi 1781, molempien oikeuksien kandidaatiksi 1783 ja molempien oikeuksien lisensiaatiksi. Häntä ei julistettu tohtoriksi koska hän ei päässyt tulemaan tätä varten järjestettyyn tilaisuuteen.
Stierwald oli Turun hovioikeudessa varanotaarina vuodesta 1786 ja sen jälkeen Kyminkartanon läänin lääninsihteerinä 1791–1809. Suomen sodan jälkeen hän oli hallituskonseljin oikeusosaston esittelijäsihteerinä 1809–1812. Stierwald oli hallituskonseljin jäsenenä ja kamaritoimituskunnan päällikönä 1812–1815. Hän oli myös vuonna 1809 valtiopäivämiehenä ja valtiovarainvaltuuskunnan sihteerinä.
Stierwald oli naimisissa vuodesta 1798 Maria Elisabet Gyllingin (k. 1830) kanssa.
Rocco van Rooyen

Rocco van Rooyen vuonna 2024.
Rocco van Rooyen (s. 23. joulukuuta 1992) on eteläafrikkalainen keihäänheittäjä.
Van Rooyen sijoittui kuudenneksi alle 20-vuotiaiden MM-kilpailuissa 2010. Hän voitti alle 20-vuotiaiden Afrikan-mestaruuden 2011. Hän oli 2014 kuudes sekä Glasgow'n Kansainyhteisön kisoissa että Marrakechin Afrikan-mestaruuskilpailuissa. Hän karsiutui loppukilpailusta Pekingin MM-kilpailuissa 2015, Rio de Janeiron olympialaisissa 2016,  Lontoon MM-kilpailuissa 2017 ja vuodelle 2021 siirretyissä Tokion olympialaisissa.
Van Rooyen heitti ennätyksensä 85,97 Parowissa 27. helmikuuta 2021.
Rodrigo (jalkapalloilija)

| Henkilötiedot |
| --- | --- | --- | --- |
Koko nimi: Rodrigo Martins Vaz
Syntymäaika: 24. toukokuuta 1971 (ikä 53)
Syntymäpaikka: Curitiba, Brasilia
Pelipaikka: vasen laitahyökkääjä
Pituus: 172 cm
Junioriseurat
1985–1989: Figueirense
Seurat
| Vuodet | Seura | O | (M) |
| 1988 | Tiradentes de Tijucas |  |  |
| 1989 | Bragantino |  |  |
| 1990 | Figueirense |  |  |
| 1991–1993 | Bragantino |  |  |
| 1993–1996 | Jazz | 66 | (17) |
| 1997 | HJK | 7 | (0) |
| 1997 | → Honka (laina) | 1 | (1) |
| 1998 | Jazz | 22 | (6) |
| 1998 | → Sporting (laina) | 1 | (1) |
| 1999 | FC Lahti | 16 | (2) |
| 2000 | TamU | 20 | (0) |
| 2000–2001 | USM Blida | – | (–) |
| 2001–2003 | Jazz | 50 | (19) |
| 2002 | → Joinville (laina) | – | (–) |
| 2003 | Palmeiras FC | – | (–) |
| Yhteensä | Yhteensä | 183 | (46) |
Rodrigo Martins Vaz (s. 24. toukokuuta 1971 Curitiba, Brasilia) on entinen brasilialainen jalkapalloilija. Hän pelasi Suomessa Veikkausliigaa vuosina 1993–2003 FC Jazzissa, Helsingin Jalkapalloklubissa, FC Lahdessa ja Tampere Unitedissa.
Suomen mestaruuden Rodrigo voitti kolme kertaa, vuosina 1993 ja 1996 FC Jazzissa sekä 1997 HJK:ssa. FC Jazzin paras maalintekijä hän oli kolmena kautena.
Keskikentällä pelanneen Rodrigon uraa värittivät useat loukkaantumiset. Kaudella 1994 hän pelasi vain 10 ottelua loukkaannuttuaan pahoin toukokuussa MyPan Janne Mäkelän taklauksesta. Myös vuosina 1996 ja 1997 hän oli sivussa käytännössä lähes koko kauden.
Kotimaahansa paluun jälkeen hän on välittänyt useita brasilialaispelaajia Suomeen, muun muassa Porin Palloilijoiden joukkueeseen.
Lokakuussa 2017 Rodrigo palasi Suomeen IV divisioonaan pudonneen Paimion Hakan valmennuspäälliköksi ja B-poikien valmentajaksi.
Aiheesta muualla

Rodrigo urheilupori.comissa
Rocco Grimaldi

| Rocco Grimaldi |
| --- | --- |
 Rocco Grimaldi, 2023
Henkilötiedot
Syntynyt: 8. helmikuuta 1993 (ikä 31) Anaheim, Kalifornia
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  168 cm
Paino:  82 kg
Seura
Seura:  Carolina Hurricanes
Sarja:  NHL
Pelinumero:  19
Pelaajaura
Pääsarjaura:  2014–
Aik. seurat:  Pohjois-Dakotan yliopisto (NCAA) Florida Panthers (NHL) San Antonio Rampage (AHL) Portland Pirates (AHL) Colorado Avalanche (NHL) Nashville Predators (NHL) Milwaukee Admirals (AHL) San Diego Gulls (AHL) Rockford IceHogs (AHL) Chicago Wolves (AHL)
NHL-varaus:  33. varaus, 2011 Florida Panthers
KHL-varaus:  120. varaus, 2015 Salavat Julajev Ufa
| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Venäjä 2013 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Saksa 2011 | jääkiekko |  |
|  Kultaa | Valko-Venäjä 2010 | jääkiekko |  |
Rocco Niccolas Grimaldi (s. 8. helmikuuta 1993 Anaheim, Kalifornia, Yhdysvallat) on yhdysvaltalainen jääkiekkoilija, joka pelaa tryoutilla NHL-joukkue Carolina Hurricanesissa. Florida Panthers varasi hänet toisella kierroksella 33. pelaajana vuonna 2011. Grimaldi on pelipaikaltaan vasen laitahyökkääjä ja laukoo oikealta.
Grimaldi pelasi ensimmäiset NHL-ottelunsa Florida Panthersin joukkueessa kaudella 2014–2015. Kaudet 2016–2018 hän edusti Colorado Avalanchea mutta pelasi pääasiassa AHL:n San Antonio Rampagessa. Kaudella 2018–2019 hän pelasi 53 NHL-runkosarjaottelua ja viisi pudotuspeliä Nashville Predatorsin joukkueessa. Seuraavalla kaudella hän teki 66 runkosarjaottelussaan kymmenen maalia ja sai 31 tehopistettä. NHL-uransa ensimmäisen hattutempun hän teki maaliskuussa 2021 Nashvillen ottelussa Detroit Red Wingsiä vastaan. Grimaldin kolme maalia runsaassa 2,5 minuutissa oli Predatorsin seuraennätys, ja hän teki ottelussa vielä neljännenkin maalin.
Syyskuussa 2024 Grimaldi siirtyi tryout-sopimuksella Carolina Hurricanesiin.
Ronan Farrow

| Ronan Farrow |
| --- | --- |
 Farrow vuonna 2018.
Henkilötiedot
Syntynyt: New York 
Ronan Farrow (s. joulukuu 1987) on tutkiva journalisti, jonka kirjoitukset The New Yorker -lehteen paljastivat ensimmäiset seksuaalisen hyväksikäytön syytökset Harvey Weinsteinia koskien.
Yksityiselämä

Farrow'n vanhemmat ovat Mia Farrow ja Woody Allen.
Väitteeseen, että Farrow olisikin Frank Sinatran poika Nancy Sinatra on kommentoinut sanoen Frankin hankkineen vasektomian jo aikaisemmin.
Tunnustukset ja palkinnot

Muun muassa Refugees International on tunnustanut Farrow'n työn vuonna 2008.
Farrow on saanut Pulitzerin palkinnon yhteiskunnallisesta toiminnasta.
Whole Lotta Love

| ”Whole Lotta Love” Led Zeppelin |
| --- | --- | --- |

Singlen tiedot
 Albumilta: Led Zeppelin II
 B-puoli: ”Living Loving Maid (She's Just a Woman)”
 Äänitetty : 1969
 Julkaistu: joulukuu 1969
 Formaatti: 7"-single
 Tekijä(t): Bonham/Jones/Page/Plant/Dixon
 Tuottaja(t): Jimmy Page
 Tyylilaji: hard rock, heavy metal, blues rock, psykedeelinen rock
 Kesto: 05.36
 Levy-yhtiö: Atlantic Records
Listasijoitukset
  3.    3.    5. 
Led Zeppelinin muut singlet
| ”Good Times Bad Times” 1969 | ”Whole Lotta Love” 1969 | ”Immigrant Song” 1970 |
Whole Lotta Love on rockyhtye Led Zeppelinin tunnetuimpia kappaleita. Sen perusriffistä on tullut jonkinlainen klisee, kuten Deep Purplen "Smoke on the Wateristakin". Kappale on julkaistu yhtyeen toisella albumilla Led Zeppelin II vuonna 1969.
Kappaleen säveltäjiksi ilmoitettiin Led Zeppelinin jäsenet. Käytännössä se kuitenkin selvästi perustuu tunnetun rhythm and blues -muusikko Willie Dixonin sävellykseen "You Need Love". Led Zeppelin joutui tästä syystä vaikeuksiin Willie Dixonin kanssa ja sai maksaa korvausta. Myöhemmillä julkaisuilla Dixonin nimi on myös lisätty kappaleen säveltäjätietoihin. Tapaus ei ole rockhistoriassa mitenkään ainutlaatuinen: moni muukin tuon ajan rockyhtye merkitsi mustilta bluesartisteilta kopioitujen kappaleiden tekijänoikeuksia omiin nimiinsä. Kyse ei välttämättä ollut pelkästä röyhkeydestä vaan myös siitä, että tekijänoikeuksiin yleensäkin suhtauduttiin tuolloisessa rockmusiikissa nykyistä joustavammin. Tämän lisäksi blues-standardien tekijänoikeuksista oli usein epäselvyyttä.[lähde? ]
"Whole Lotta Lovessa" on käytetty harvinaista, venäläistä alkuperää olevaa theremin-soitinta, jonka kehitti 1919 Léon Theremin. Thereminiä soitetaan liikuttamalla käsiä lähemmäs ja loitommas kahta antennia.
Kappaleen kuvaus

Kappale alkaa kitarariffillä, joka parin soitto kerran jälkeen lyhenee puoleen ja se pysyy ensimmäisen säkeistön aikana samanlaisena. Basso tulee pian mukaan. Kertosäkeen alkaessa rummut tulevat mukaan. Kertosäkeessä toistetaan lausetta "Wanna whole lotta love?". Toisen kertosäkeen jälkeen basso hiljentyy ja rumpujen hi-hat soi tiuhaa tahtia. Taustalla Robert Plant kiljuu "love" Jimmy Pagen aaltomaisten, ampiasilta kuulostavien ääniefektien siivittämänä. Yhtäkkiä kappaleeseen tulee raskas heavy metal -poljenta, jossa basso ja rummut tuottavat samanaikaisella tahdilla tuhdin soundin. Välissä kuuluu kitarasooloilua. Tämän jälkeen kappale jatkuu alkuperäisellä kaavalla. Pian kertosäkeen jälkeen kappale loppuu häivytykseen.
Triviaa

Kummeli-sketsisarjassa Speedy-niminen heavymies soittaa aina kitarallaan "Whole Lotta Loven" tunnettua kitarariffiä.
Aiheesta muualla

Led Zeppelin - Whole Lotta Love (1997 Promo) YouTubessa
Riikka Ellonen

| Riikka Ellonen> Henkilötiedot |
| --- | --- |
Koko nimi:  Riikka Ellonen
Syntynyt: 11. toukokuuta 1965 (ikä 59)
Kansalaisuus:   Suomi
Koripalloilija
Pelaajaura
Seurajoukkueet
1982–1985 1985–1986:  Lappeenrannan NMKY Helsingin NMKY
Maajoukkueet
1985:   Suomi
Ottelut (pisteet):  3 (15)
Aiheesta muualla
FIBA
Riikka Markkanen (o.s. Ellonen, s. 11. toukokuuta 1965) on suomalainen aktiiviuransa lopettanut koripalloilija.
Urheilu-ura

Lappeenrannan NMKY:n kasvatti Ellonen edusti kasvattajaseuraansa naisten SM-sarjassa kolme kautta vuosina 1982–1985, minkä jälkeen hän edusti vielä kauden ajan Helsingin NMKY:tä. Kaudella 1983–1984 Ellonen saavutti LrNMKY:ssä SM-hopeaa.
Suomen maajoukkueessa Ellonen pelasi vuonna 1985 kolme valmistavaa maaottelua. Maajoukkuepiste-ennätyksensä (6) hän heitti Puolaa vastaan. Ellonen pelasi myös Suomen alle 16-vuotiaiden tyttöjen maajoukkueessa ikäluokan vuoden 1982 EM-kilpailuissa, missä Suomi sijoittui viidenneksi.
Perhe

Ellosen isä Sakari Ellonen voitti Suomen mestaruuden jääpallossa. Ellonen oli naimisissa huippukoripalloilija Pekka Markkasen kanssa. Heidän lapsistaan Lauri ja Miikka ovat koripalloilijoita ja Eero kansainvälisen tason jalkapalloilija.
Root (tietotekniikka)

Root (suom. juuri) on tietotekniikassa
Unixin ja siihen pohjautuvien käyttöjärjestelmien pääkäyttäjä, eli oikeuksiltaan vahvin käyttäjä
tiedostojärjestelmän perustaso (myös juurihakemisto, päähakemisto).
Molempien merkitysten taustalla on hierarkia eli puurakenne, jossa muut elementit perustuvat juureen tai ovat sen synnyttämiä. Graafisesti esitettäessä rakennepuu usein kuvataan ylösalaisin, niin että juurihakemisto on ylhäällä ja muut tasot haarautuvat siitä alaspäin. Toinen yleinen tapa hahmottaa rakennepuuta on sijoittaa juurihakemisto vasemmalle, jolloin muut tasot haarautuvat ensisijaisesti oikealle.
Whoosh!

| Whoosh! Deep Purple |
| --- | --- | --- |

Studioalbumin tiedot
 Julkaistu: 7. elokuuta 2020
 Tuottaja(t): Bob Ezrin
 Tyylilaji: AOR, progressiivinen rock, hard rock
 Kesto: 51.29
 Levy-yhtiö: earMUSIC
Listasijoitukset
  1. (albumilista)    1. (fyysinen albumilista)
Deep Purplen muut julkaisut
| Infinite 2017 | Whoosh! 2020 | Turning To Crime 2021 |
Singlet albumilta Whoosh!
 ”Throw My Bones” Julkaistu: 20. maaliskuuta 2020  ”Man Alive” Julkaistu: 30. huhtikuuta 2020  ”Nothing at All” Julkaistu: 10. heinäkuuta 2020
Whoosh! on englantilaisen rockyhtye Deep Purplen 21:s studioalbumi. Se julkaistiin julkaistiin 7. elokuuta 2020 levymerkillä earMUSIC.
Kappaleet

Throw My Bones – 3.38
Drop the Weapon – 4.23
We’re All the Same in the Dark – 3.44
Nothing at All – 4.42
No Need to Shout – 3.30
Step by Step – 3.34
What the What – 3.32
The Long Way Round – 5.39
The Power of the Moon – 4.08
Remission Possible (instrumental) – 1.38
Man Alive – 5.35
And the Address (instrumental) – 3.35
Dancing in Me Sleep – 3.51 (bonuskappale)
Uncommon Man (Live in Rio 2017) – 6.57 (bonuskappale)
Knocking at Your Back Door (Live in Rio 2017) – 5.49 (bonuskappale)
Black Night (Live in Rio 2017) – 8.14 (bonuskappale)
Arvostelut

Desibeli.net:
Imperiumi:
Kaaoszine:
Soundi:
Aiheesta muualla

Whoosh! Discogsissa. (englanniksi)
Albumi Whoosh! Encyclopaedia Metallum -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Whoosh!
Käännös suomeksi
Ville Heiskanen

Heiskanen vastaanottamassa aloitussyöttöä kaudella 2008
Ville Heiskanen (s. 7. toukokuuta 1985) on suomalainen lentopalloilija, joka pelaa kaudella 2015-2016 Pielaveden Sampon riveissä lentopallon mestaruusliigassa. Hän on pelannut urallaan myös VaLePan, Riennon kuin myös MuurLen riveissä.
Ville tunnetaan lähimmässä ystäväpiirissä nimellä Majesteetti.
Ura

Heiskanen aloitti lentopallon harrastamisen tosimielellä vasta 18-vuotiaana; aiemminkin hän oli toki ottanut tuntumaa lajiin. Hän opiskeli vuosina 2001–2003 Kuortaneen urheilulukiossa, josta yleensä saadaan tämän päivän lentopallotähdet Suomesta maailmalle.
Kuortaneelta hänen tiensä vei Joensuun Rientoon, josta kaudeksi 2006-2007 Keski-Savon Pateriin. Paterissa Heiskanen nousi joukkueen runkopelaajaksi nopeasti. Vuonna 2007 Heiskanen teki sopimuksen Vammalan Lentopallon kanssa, tavoitteenaan kehittää itseänsä entistä paremmaksi pelaajaksi huippuseuran avulla. Kausi 2008 oli lopullinen läpimurtokausi Heiskasella, kun hän pääsi VaLePan aloituskuusikkoon, sekä yhdeksi liigan parhaimmista yleispelaajista. Kausi huipentui VaLePan historian toiseen saavutettuun SM-mitaliin, joka oli pronssia. Heiskanen jatkoi edelleen Vammalan Lentopallossa kaudella 2008-2009, mutta tämän jälkeen hän piti välivuoden korkeimmalta sarjatasolta pelatessaan Haukivuoren Kisailijoissa.
Kaudeksi 2011-2012 Heiskanen teki sopimuksen Muuramen Lentopallon kanssa ja palasi Mestaruusliigaan vuoden tauon jälkeen. MuurLen kausi oli seurahistorian paras: Heiskanen teki joukkueensa kanssa historiaa sijoittumalla MuurLen kanssa runkosarjassa peräti neljänneksi. Pudotuspeleissä MuurLe tippui PerPolle jo puolivälierissä.
Tämän jälkeen muutaman ykkössarjassa (Mikkelin passarit) vietetyn vuoden jälkeen Heiskanen palasi liigaan Pielaveden Sampon paidassa.
Muuta

Heiskanen opiskelee liikunnanopettajaksi. Hänen muita harrastuksiaan ovat kalastus ja frisbeegolf.
Saavutukset > Saavutukset lentopallossa

SM-pronssia 2008
43 maaottelua junioreissa
2  SM-kultaa nuorissa
SM-hopeaa nuorissa 2008
Saavutukset > Saavutukset beach volleyssa

SM-pronssia junioreissa
Suomen edustus junioreiden EM-kisoissa
SM-pronssia miehissä 2012
Joukkueet

2004-2006 Joensuun Riento
2006-2007 Keski-Savon Pateri
2007-2009 Vammalan Lentopallo
2011-2012 Muuramen Lentopallo
2013-2015 Mikkelin Passarit
2015-2016 Pielaveden Sampo
2018-2019 Akaa-Volley
Roman Oksjuta

| Roman Oksjuta> Henkilötiedot |
| --- | --- |
Syntynyt: 21. elokuuta 1970 Murmansk, Venäjä
Kansalaisuus:   Venäjä
Jääkiekkoilija
Pelipaikka:  hyökkääjä
Maila:  vasen
Pituus:  188 cm
Paino:  104 kg
Pelaajaura
Pääsarjaura:  1987–2006
NHL-varaus:  202. varaus, 1989 New York Rangers
Roman Oksjuta (ven. Роман Оксюта, s. 21. elokuuta 1970 Murmansk) on venäläinen entinen jääkiekkoilija, pelipaikaltaan hyökkääjä. Hän pelasi urallaan 153 NHL-ottelua Edmonton Oilersissa, Vancouver Canucksissa, Mighty Ducks of Anaheimissa ja Pittsburgh Penguinsissa. Oksjuta edusti myös Venäjän ja Neuvostoliiton maajoukkueita. Hän laukoi vasemmalta.
NHL-uransa jälkeen Oksjuta edusti KalPaa ja Lukkoa kaudella 1998-99.
Ville Hostikka

| Ville Hostikka |
| --- | --- |

Henkilötiedot
Syntynyt: 21. maaliskuuta 1985 (ikä 39) Lappeenranta, Suomi
Kansalaisuus:   Suomi
Jääkiekkoilija
Lempinimi:  Hosti
Pelipaikka:  maalivahti
Hanska:  vasen
Pituus:  190 cm
Paino:  90 kg
Pelinumero:  1
Pelaajaura
Pääsarjaura:  2006–2015
Seurat:  FPS (Mestis) SaiPa (SML) KalPa (SML) Fredrikshavn IK (Tanska) VEU Feldkirch (ÖNL) Kärpät (SML) HC Slovan Bratislava (KHL) TPS (SML) Sport (SML)   Ketterä (Suomi-sarja)
NHL-varaus:  193. varaus, 2003 Philadelphia Flyers
Ville Hostikka (s. 21. maaliskuuta 1985 Lappeenranta) on suomalainen ammattilaisuransa päättänyt jääkiekkomaalivahti. Hostikka pelasi urallaan yhdeksän kautta SM-liigassa.
Ura > Seuraura > SaiPan maalivahtiosastolla

Hostikka on Saimaan Pallon kasvatti. Hän puki ensimmäistä kertaa joukkueen pelipaidan ylleen SM-liigassa kaudella 2002–2003, jolloin Hostikka toimi luukkuvahtina yhdessä ottelussa. Philadelphia Flyers varasi hänet 193. pelaajana NHL:n varaustilaisuudessa 2003. Kaudella 2003–2004 Hostikka puki kolmeen otteluun.
Kaudeksi 2004–2005 Hostikka siirtyi Rauman Lukkoon, joiden A-nuorten ykkösmaalivahtina hän toimi. Hostikka oli myös kolmessa SM-liigaottelussa luukkuvahtina. Toukokuussa 2005 hän teki taas kasvattajaseuransa SaiPan kanssa kaksivuotisen SM-liigasopimuksen. Hostikasta tuli SaiPan kolmosmaalivahti sekä A-nuorten ykkösmaalivahti. Hän puki kaudella 2005–2006 yhteen SM-liigaotteluun. Kesäkuussa 2006 SaiPa vuoksasi Hostikan koko kauden 2006–2007 kattavalla sopimuksella Mestis-joukkue Forssan Palloseuraan, mutta hän palasi SaiPaan jo 16 pelaamansa ottelun jälkeen lokakuussa 2006, kun joukkueen ykkösmaalivahti Rob Zepp joutui pitkäksi aikaa sivuun. Hostikka toimi kakkosmaalivahtina Mikko Strömbergille. Hän torjui kauden aikana kuusi ensimmäistä SM-liigaotteluaan.
Hostikka aloitti kauden 2007–2008 SaiPan kolmosmaalivahtina. Hän jäi Iiro Tarkin ja Joni Puurulan varjoon ja haki pelintuntumaa Itävallan toiseksi korkeimmalta sarjatasolta Nationalligan VEU Feldkirchistä lokakuussa 2007, Mestis-joukkue Savonlinnan Pallokerhosta sekä Kalevan Pallosta kahden ottelun verran joulukuussa. Hostikka pelasi syyskaudella 2007 vain yhden SM-liigaottelun. Hän nousi tammikuussa 2008 SaiPan kakkosmaalivahdiksi, kun Puurula kaupattiin Jokereihin. Hostikka teki samalla joukkueen kanssa kolmivuotisen jatkosopimuksen. Kausina 2008–2009 ja 2009–2010 hän toimi SaiPan pääasiallisena kakkosmaalivahtina. Hostikka kävi joulukuussa 2008 kolmen ottelun lainalla Tanskan AL-Bank Ligaenissa pelanneen Frederikshavn White Hawksin joukkueessa, jota valmensi hänelle SaiPasta tuttu Heikki Mälkiä. Tammikuussa 2010 hän kävi yhteensä kolmen ottelun verran lainalla Mestis-joukkue Mikkelin Jukureissa.
Ura > Maajoukkueura

Hostikka on torjunut urallaan yhteensä 34 poikien maaottelua. Hän edusti Suomea alle 18-vuotiaiden MM-kilpailuissa vuonna 2003, mutta Hostikka toimi koko turnauksen ajan kakkosmaalivahtina Eero Kilpeläiselle, eikä hän saanut torjuntavastuuta.
Tilastot

Hostikka Oulun Kärppien maalilla.
Roman Pass

Roman Pass, 2022
Roman Pass (s. 1984) on virolainen salibandypelaaja ja Viron salibandymaajoukkueen kapteeni. Hän on edustanut Tampereen Ilvestä, Gunnersia (nykyään Koovee) ja Pirkkalan Pirkkoja. Pass on edustanut Viron salibandymaajoukkuetta vuodesta 2002. Hänellä on eniten maajoukkuepelejä Viron salibandyhistoriassa. Pass on myös tehnyt mittavan uran Sveitsin pääsarjassa vuodesta 2008 edustaen HC Rychenbergiä ja nykyistä seuraansa Unihockey Mittelandia (entinen Stawi Olten). Vuonna 2012 hänet valittiin Viron vuoden miespelaajaksi.[lähde? ]
Roman Rees

| Mitalit | Mitalit | Mitalit |  |
| --- | --- | --- | --- |
|  Roman Rees. |  Roman Rees. |  Roman Rees. |  |
Maa:  Saksa
Miesten ampumahiihto
| MM-kilpailut  | MM-kilpailut  | MM-kilpailut  |  |
|  Hopeaa | Östersund 2019 | viesti |  |
Roman Rees (s. 1. maaliskuuta 1993 Freiburg) on saksalainen ampumahiihtäjä.
Rees voitti alle 22-vuotiaiden viestin maailmanmestaruuden 2014. Östersundin MM-kilpailuissa 2019 hän hiihti toisen osuuden Saksan saavuttaessa viestihopeaa. Pokljukan MM-kilpailuissa 2021 hän sijoittui normaalimatkalla kymmenenneksi. Pekingin olympialaisissa 2022 hän oli viestissä neljäs, takaa-ajossa kuudes, normaalimatkalla seitsemäs, yhteislähtökilpailussa neljästoista ja pikakilpailussa seitsemästoista. Oberhofin MM-kilpailuissa 2023 hän sijoittui takaa-ajossa kymmenenneksi ja Nové Městossa 2024 normaalimatkalla 13:nneksi.
Rees kilpaili maailmancupissa ensimmäisen kerran Östersundissa joulukuussa 2016. Ensimmäiset maailmancupin pisteensä hän sai samana viikonloppuna oltuaan takaa-ajokilpailussa 36:s. Kymmenen parhaan joukkoon hän sijoittui ensimmäisen kerran oltuaan neljäs Ruhpoldingin normaalimatkalla tammikuussa 2018. Ensimmäisen palkintosijansa hän saavutti oltuaan kolmas Soldier Hollow'n pikakilpailussa helmikuussa 2019. Hän sijoittui Kontiolahden pikakilpailussa kolmanneksi joulukuussa 2022. Maailmancupin kokonaiskilpailussa hän oli yhdeksäs ja normaalimatkan cupissa neljäs. Kaudella 2023–2024 hän voitti Östersundin normaalimatkan. Hän sijoittui normaalimatkan cupissa kolmanneksi.
Rees saavutti rulla-ampumahiihdon MM-kilpailuissa hopeaa yhteislähtökilpailussa 2022.
Rehu

Rehutehdas.
Nauta rehunsyönnissä.
Rehu tarkoittaa Yleisen elintarvikeasetuksen mukaan mitä tahansa suun kautta tapahtuvaan eläinten ruokintaan tarkoitettua ainetta tai tuotetta, mukaan lukien lisäaineet, riippumatta siitä, onko jalostettu, osittain jalostettu vai jalostamaton.
Lehmien ja lihakarjan rehuja valmistetaan nurmikasveista. Suomen yleisin nurmikasvi on timotei.
Rehutyyppejä

AIV-rehu
Eläinperäinen rehu
Eläinrehu
Erikoisrehu
Hätärehu
Juomarehu
Juottorehu
Kalajauho
Kalanrehu
Kalarehu
Kananrehu
Karjanrehu
Karkearehu
Kivennäisrehu
Kotovarainen rehu
Kuivarehu
Laidunrehu
Lehdekset
Lihajauho
Luujauho
Minkinrehu
Murskevilja
Nurmirehu
Olkirehu
Painorehu
Rehuhiiva
Rehuseos
Rehutiiviste
Selluloosarehu
Seosrehu
Säilörehu
Teollinen rehu
Tuorerehu
Valkuaisrehu
Vihantarehu
Viherjauho
Virikerehu
Väkirehu
Öljyväkirehu
Aiheesta muualla

Kuvia tai muita tiedostoja aiheesta Rehu Wikimedia Commonsissa
Roswitha

Roswitha, myös Hroswitha, voi viitata seuraaviin henkilöihin:
Hroswitha (noin 932 – noin 1002), nunna, kirjailija
Roswitha Möhring, o.s. Utriainen (s. 1942), suomalainen malli
Roswitha Stadlober, o.s. Steiner, (s. 1963), itävaltalainen alppihiihtäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roswitha”, voi hakea sivunnimihaulla, laajalla sivunnimihaulla tai tekstihaulla.
Ristimäen koulu (Turku)

Ristimäen kansakoulu, myöhemmin Ristimäen koulu oli vuosina 1914–1939 Kaarinassa, sitten vuonna 1939 tehdyn alueliitoksen jälkeen vuosina 1939–1988 Turussa toiminut kansakoulu ja myöhemmin peruskoulun ala-asteen koulu.